ÚVOD			Zhodnotenie politických aktivít MZV SR v roku 2005

Rok 2005 bol významným rokom slovenskej zahraničnej politiky. Slovenská republika už druhý rok pôsobí v dvoch najdôležitejších inštitúciách – v Európskej únii a v NATO, pričom rok 2005 bol vlastne prvým rokom, v ktorom Slovenská roka pracovala v týchto inštitúciách počas celého roka. Členstvo v Európskej únii a Organizácii severoatlantickej zmluvy zásadne zmenili prostredie, v ktorom Slovenská republika vykonáva svoju zahraničnú politiku. Ako nový člen priniesla Slovenská republika vďaka svojim špecifickým pohľadom do kolektívneho snaženia týchto zoskupení osobitnú pridanú hodnotu. Prestíž Slovenskej republiky sa zvýšila, krajina získala kredit dôveryhodného, predvídateľného a aktívneho činiteľa medzinárodných vzťahov, ktorý podporuje reformy spoločných inštitúcií. Za dôležitý výsledok pôsobenia týchto faktorov na medzinárodnej scéne možno jednoznačne považovať uskutočnenie bilaterálnej návštevy prezidenta USA G. Busha a prezidenta RF V. Putina na Slovensku, realizáciu ich vrcholného stretnutia, summitu Bush – Putin v Bratislave a naplnenie jednej z priorít zahraničnej politiky Slovenskej republiky – zvolenie za člena Bezpečnostnej rady OSN na obdobie rokov 2006 – 2007. Slovensko získalo jeden z najvýznamnejších a najprestížnejších postov v rámci multilaterálnej diplomacie, prostredníctvom ktorého môže výraznou mierou prispieť k realizácii najdôležitejších funkcií OSN v oblasti medzinárodného mieru a bezpečnosti vo svete.

Najužšie politické, hospodárske, spoločenské a kultúrne vzťahy má SR so svojimi bezprostrednými susedmi. Česká republika, Poľsko a Maďarsko sú naši partneri v NATO a v regionálnom zoskupení Vyšehradskej štvorky, spolu s Rakúskom aj v Európskej únii a v SEI. Naše vzťahy sa rozvíjajú tak na bilaterálnej ako aj na multilaterálnej úrovni. Posledný sused – Ukrajina je súčasťou jednej z hlavných teritoriálnych priorít Slovenskej republiky – východnej Európy. Jej smerovanie a budúcnosť sú pre Slovensko podstatné z hľadiska stability na východ od našich hraníc, ale aj na celom kontinente. Naše postoje sú v súlade       s východnou dimenziou Novej susedskej politiky EÚ. Práve preto Slovenská republika pripravila a odovzdala ukrajinskej strane Návrh pomoci SR Ukrajine pri plnení cieľov akčného plánu EÚ – Ukrajina. Náš návrh sa stretol s pozitívnou odozvou. 

Krajiny Západného Balkánu predstavujú ďalšiu teritoriálnu prioritu našej zahraničnej politiky. Ide o región významný rovnako z pohľadu Európskej únie ako aj NATO. Slovenská republika podporuje a presadzuje stratégiu približovania euroatlantickej perspektívy regiónu a jeho jednotlivým krajinám, najmä so zameraním na Chorvátsko a Srbsko a Čiernu Horu. Pripravenosť Slovenska spolupodieľať sa na formovaní spoločnej zahraničnej a bezpečnostnej politiky Európskej únie voči Západnému Balkánu bola ocenená vymenovaním predstaviteľa MZV SR, veľvyslanca Miroslava Lajčáka za osobného zástupcu Vysokého predstaviteľa Európskej únie pre zahraničnú politiku Javiera Solanu pre pomoc politickým stranám pri príprave referenda o osamostatnení Čiernej Hory. Rovnako tak hlas SR zavážil pri rozhodnutí Európskej únie napríklad o začiatku prístupových rokovaní s Chorvátskom alebo rozhodovaní o udelení štatútu kandidátskej krajiny Macedónsku. 

Bilaterálne vzťahy s členskými krajinami Európskej únie a NATO sa prekrývali a dopĺňali s multilaterálnymi vzťahmi v rámci týchto integračných zoskupení. Navyše v rámci Európskej únie sú vzájomné relácie determinované prijatými pravidlami a kompetenciami odovzdanými v prospech celku. V uplynulom roku Národná rada SR vyjadrila súhlas so Zmluvou o ústave pre Európu a  Slovenská republika konštruktívnym prístupom k rokovaniam prispela k schváleniu Novej finančnej perspektívy EÚ na roky 2007 – 2013. 

Vo vzťahu k rozvoju spolupráce Slovenskej republiky s krajinami Ázie, Afriky, Latinskej Ameriky, Austrálie a Oceánie sa aktivity Ministerstva zahraničných vecí Slovenskej republiky zamerali predovšetkým na presadzovanie hospodárskych záujmov SR, najmä podporu vzájomného obchodu a investícií, ochranu svojich občanov, najmä prostredníctvom poskytovania konzulárnych služieb, spoluprácu na pôde medzinárodných organizácií a sledovanie a účasť na riešení krízových oblastí súčasného sveta. Členstvo v EÚ a NATO umožnilo Slovenskej republike podieľať sa aktívnejšie a efektívnejšie na predchádzaní a riešení konfliktov v rôznych častiach sveta. 

Slovenská republika aktívne pôsobila aj v ďalších medzinárodných organizáciách, ktorých je členom. V užšom regionálnom kontexte bolo výsledkom pôsobenia zahraničnej politiky úspešné pôsobenie v predsedníckej pozícii Stredoeurópskej iniciatívy so zameraním sa na posilnenie spolupráce medzi SEI a Európskou úniou. V OECD boli aktivity SR smerované prioritne na podporu reformného procesu v slovenskej ekonomike a finalizáciu procesu prístupu SR do Medzinárodnej energetickej agentúry. Aktívne a konštruktívne účinkovanie SR na pôde Rady Európy je potvrdením vyspelosti demokracie Slovenskej republiky. V OBSE zabezpečovala v súlade so zahraničnopolitickými prioritami funkciu spravodajcu EÚ pre Chorvátsko. Za ďalší úspech slovenskej diplomacie možno v tomto kontexte považovať menovanie bývalého generálneho tajomníka OBSE, veľvyslanca Jána Kubiša, za osobitného predstaviteľa EÚ pre strednú Áziu. 

Rok 2005 bol mimoriadne významný pre rozvojovú politiku SR. Niesol sa v znamení viacerých dôležitých podujatí na najvyššej úrovni. Medzinárodné spoločenstvo prijalo niekoľko strategických rozhodnutí a záväzkov, na príprave ktorých sa SR aktívne podieľala. Kľúčovým podujatím bol Summit OSN v septembri 2005. Slovensko sa jednoznačne prihlásilo k plneniu miléniových cieľov a robí všetko pre to, aby prispelo aj k ich napĺňaniu. Rozvojová pomoc sa stala integrálnou súčasťou slovenskej zahraničnej politiky a MZV SR vytvorilo funkčný mechanizmus, prostredníctvom ktorého realizuje program priamej bilaterálnej pomoci rozvojovým krajinám. To znamená, že projekty vo vybraných rozvojových krajinách implementujú priamo slovenské mimovládne organizácie, firmy i štátne inštitúcie. Projekty sú  zamerané na široké spektrum oblastí, čím získal príspevok SR   k napĺňaniu miléniových cieľov hmatateľné a praktické rozmery. Humanitárna pomoc Slovenskej republiky sa v uplynulom roku sústredila na zmiernenie dôsledkov tragédie zapríčinenej ničivými prívalovými vlnami tsunami a následnými povodňami v krajinách ležiacich v teritóriu Indického oceánu zmiernenie následkov zemetrasenia v Pakistane.

V roku 2005 bol položený dôraz na presadzovanie slovenských národných záujmov v zahranično-politickej a bezpečnostnej oblasti, a to nielen na štátnej, ale vo zvýšenej miere aj na regionálnej a mimovládnej úrovni. Realizoval sa rad cezhraničných projektov. Zvýšila sa spolupráca s mimovládnymi organizáciami a podpora budovania zázemia zahraničnej politiky pre širšiu verejnosť. Po prvýkrát v roku 2005 sa Ministerstvo zahraničných vecí SR zapojilo do grantového systému a poskytlo finančné prostriedky zo svojej rozpočtovej kapitoly externým subjektom na vypracovanie rôznych analýz, správ či prípravu konferencií. 

	Rok 2005 bol z pohľadu zahraničnopolitických aktivít Ministerstva zahraničných vecí SR rokom úspešným. Vo vzájomnom úzkom prepojení boli naplnené alebo sa postupne plnia priority zahraničnej politiky Slovenskej republiky. Slovenská republika si pritom zachovala svoj profil a čitateľnosť kredibilného partnera. Potvrdila svoje stabilné miesto v medzinárodnom spoločenstve a významnou mierou prispela k pozitívnym aktivitám v oblasti udržania mieru a bezpečnosti vo svete.
 S P R Á V A   O   H O S P O D Á R E N Í    K A P I T O L Y
MZV  SR   ZA  ROK  2005

1.	Súhrnná charakteristika a zhodnotenie výsledkov rozpočtového hospodárenia

	Vláda Slovenskej republiky uznesením č. 963 zo dňa 13. októbra 2004 schválila návrh rozpočtu verejnej správy na roky 2005 až 2007. Štátny rozpočet na rok 2005 bol schválený dňa 9. decembra 2004 zákonom Národnej rady SR č. 740/2004 Z. z. 

Celkový objem výdavkov kapitoly MZV SR na rok 2005 bol stanovený vo výške           3 407 711 tis. Sk, z toho bežné výdavky v sume 3 126 711 tis. Sk a kapitálové výdavky v objeme 281 000 tis. Sk. Príjmy MZV SR boli stanovené vo výške 187 000 tis. Sk,               čo predstavuje zvýšenie o 47 000 tis. Sk oproti r. 2004. Limit zamestnancov MZV SR bol schválený v počte 1 146.

	Počas roka 2005 bol na základe plnenia nových úloh, rozhodnutí vlády SR a na podnety samotného MZV SR, rozpočet  kapitoly upravovaný rozpočtovými opatreniami Ministerstva financií SR (ďalej len RO) nasledovne:

1. RO – listom č. MF/4691/2005-442 zo dňa 31.01.2005 MF SR povolilo prekročiť záväzné ukazovatele rozpočtu MZV SR vo výške 24 939 tis. Sk. Rozpočtové opatrenie bolo realizované v nadväznosti na uznesenie vlády SR č. 39 zo dňa 12. januára 2004, v ktorom sa vláda zaviazala uvoľniť z rozpočtovej kapitoly Všeobecná pokladničná správa finančné prostriedky na humanitárnu pomoc Demokratickej socialistickej republike Srí Lanka. Rozpočtové opatrenie bolo premietnuté do programu 06U – Rozvoj zahraničných vzťahov   (14 939 tis. Sk)  a 05T0A – Oficiálna rozvojová pomoc (10 000 tis. Sk).

2. RO – listom č. MF/7701/2005-441 zo dňa 14.02.2005 MF SR povolilo prekročiť záväzné ukazovatele rozpočtu MZV SR vo výške 46 647 tis. Sk. Rozpočtové opatrenie bolo realizované v nadväznosti na uznesenie vlády SR č. 116 zo dňa 9. februára 2005 k návrhu finančného zabezpečenia stretnutia prezidentov RF a USA a ich bilaterálnych rokovaní s najvyššími predstaviteľmi SR. Rozpočtové opatrenie bolo premietnuté do programu 06U – Rozvoj zahraničných vzťahov.

3. RO – listom č. MF/010465/2005-413 zo dňa 23.03.2005 MF SR povolilo prekročiť záväzné ukazovatele rozpočtu MZV SR vo výške 203 tis. Sk. Rozpočtové opatrenie bolo realizované v nadväznosti na uznesenie vlády SR č. 963/2004 k návrhu rozpočtu verejnej správy na roky 2005 až 2007. Rozpočtovým opatrením sa v súlade so zákonom č. 120/1993  Z. z. o platových pomeroch niektorých ústavných činiteľov Slovenskej republiky upravuje plat ústavného činiteľa (ministra) a v súlade so zákonom č. 312/2001 Z. z. o štátnej službe v znení neskorších predpisov platy predstavených v politických funkciách (štátnych tajomníkov). Zároveň sa v súlade s uznesením vlády SR č. 284/2001 k návrhu na určenie platových náležitostí členom vlády SR zabezpečila úprava paušálnej náhrady člena vlády (ministra).  Rozpočtové opatrenie bolo premietnuté do programu 06U – Rozvoj zahraničných vzťahov.

4. RO – listom č. MF/10953/2005-441 zo dňa 12.04.2005 MF SR viazalo záväzné ukazovatele rozpočtu MZV SR vo výške 32 tis. Sk. V zmysle uznesenia vlády SR č. 116     z 9. februára 2005 MZV SR predložilo MF SR informáciu o skutočne čerpaných finančných prostriedkoch poskytnutých na zabezpečenie stretnutia prezidentov RF a USA a ich bilaterálnych rokovaní s najvyššími predstaviteľmi SR. Týmto rozpočtovým opatrením sa viazali nevyčerpané rozpočtové prostriedky poskytnuté z rezervy vlády SR schválenej           na rok 2005, účelovo určené na finančné zabezpečenie stretnutia. Rozpočtové opatrenie bolo premietnuté do programu 06U – Rozvoj zahraničných vzťahov.

5. RO –  listom č. MF/14883/2005-441 zo dňa 16.05.2005 MF SR povolilo prekročiť záväzné ukazovatele rozpočtu MZV SR vo výške 400 tis. Sk. Rozpočtovým opatrením sa zabezpečili prostriedky na rekonštrukciu filtro-ventilačného zariadenia v chránenom priestore (kryt CO) MZV SR v súvislosti s jeho havarijným stavom. Finančné krytie bolo zabezpečené v rámci výdavkov schválených na rok 2005 v kategórii 600 – bežné výdavky, prostriedky bolo nevyhnutné presunúť do kategórie 700 – kapitálové výdavky. Rozpočtové opatrenie bolo premietnuté do programu 08B06 – Ďalší rozvoj ochrany obyvateľov SR.

6. RO – listom č. MF/15974/2005-441 zo dňa 30.05.2005 MF SR povolilo prekročiť záväzné ukazovatele rozpočtu MZV SR vo výške 10 660 tis. Sk. Rozpočtové opatrenie bolo realizované v zmysle uznesenia vlády SR č. 388 zo dňa 18. mája 2005 k návrhu na vyčlenenie prostriedkov z rozpočtovej rezervy vlády na zabezpečenie prípravy a pôsobenia SR v Bezpečnostnej rade OSN. Z rozpočtovej rezervy vlády boli vyčlenené prostriedky na zabezpečenie prípravy a pôsobenia  SR v Bezpečnostnej rade OSN. Rozpočtové opatrenie bolo premietnuté do programu 06U – Rozvoj zahraničných vzťahov.

7. RO – listom č. MF/016945/2005-413 zo dňa 09.06.2005 MF SR povolilo prekročiť záväzné ukazovatele rozpočtu MZV SR vo výške 37 095 tis. Sk. Rozpočtovým opatrením sa, v súlade so zákonom č. 740/2004 Z. z. o štátnom rozpočte na rok 2005, nariadeniami vlády SR č. 203/2005 a 204/2005, ktorými sa upravujú platové tarify štátnych zamestnancov a zvýšené stupnice platových taríf zamestnancov pri výkone práce vo verejnom záujme, uvoľnili finančné prostriedky súvisiace so zvýšením stupníc a platových taríf štátnych zamestnancov, vrátane realizácie záverov služobného hodnotenia a s úpravou stupnice platových taríf zamestnancov pri výkone práce vo verejnom záujme. Rozpočtové opatrenie bolo premietnuté do programu 06U – Rozvoj zahraničných vzťahov.

8. RO – listom č. MF/17611/2005-441 zo dňa 23.06.2005 MF SR viazalo záväzné ukazovatele  rozpočtu MZV SR vo výške 2 713 tis. Sk. Týmto rozpočtovým opatrením sa, v súlade  s delimitačným protokolom o prevode funkčného miesta a prostriedkov štátneho rozpočtu uzatvoreným medzi MZV SR a NBÚ,  zabezpečili finančné prostriedky na prevod    1 funkčného miesta a rozpočtových prostriedkov pre dvoch príslušníkov NBÚ pôsobiacich     v zahraničí. Rozpočtové opatrenie bolo premietnuté do programu 06U – Rozvoj zahraničných vzťahov.

9. RO – listom č. MF/19436/2005-441 zo dňa 14.07.2005 MF SR upravilo záväzné ukazovatele rozpočtu MZV SR vo výške 585 tis. Sk. Týmto rozpočtovým opatrením sa viazali nevyčerpané rozpočtové prostriedky v súlade s uznesením vlády SR č. 116 zo dňa 9. februára 2005 z rezervy vlády SR schválnej na rok 2005, účelovo určené na finančné zabezpečenie stretnutia prezidentov RF a USA a ich bilaterálnych rokovaní s najvyšším predstaviteľmi SR. Rozpočtové opatrenie bolo premietnuté do programu 06U – Rozvoj zahraničných vzťahov.

10. RO – listom č. MF/020010/2005-413 zo dňa 27.07.2005 MF SR povolilo prekročiť záväzné ukazovatele kapitoly MZV SR vo výške 211 tis. Sk. Týmto opatrením sa realizovalo uvoľnenie finančných prostriedkov na zabezpečenie osobitného príplatku pre dvoch zamestnancov v nominovanej štátnej službe od 1.1.2005 a od 1.3.2005 v súlade so zákonom  č. 312/2001 Z. z. o štátnej službe v znení neskorších predpisov. Rozpočtové opatrenie bolo premietnuté do programu 06U – Rozvoj zahraničných vzťahov.

11. RO – listom č. MF/021855/2005-413 zo dňa 24.08.2005 MF SR upravilo záväzné ukazovatele rozpočtu MZV SR. RO sa realizovalo v súlade s uznesením vlády SR č. 627       zo 17. augusta 2005 k návrhu na zníženie limitu počtu zamestnancov pri výkone práce           vo verejnom záujme a zníženie objemu finančných prostriedkov určených na platy zamestnancov pri výkone práce vo verejnom záujme a súčasné zvýšenie počtu miest štátnych zamestnancov a zvýšenie objemu finančných prostriedkov určených na platy štátnych zamestnancov v kapitole MZV SR v roku 2005. Z tohto dôvodu sa uskutočnil presun finančných prostriedkov vo výške 4 788 tis. Sk určených na mzdy, platy, služobné príjmy a ostatné osobné vyrovnania zamestnancov pri výkone práce vo verejnom záujme do štátnej služby z dôvodu zvýšenia počtu štátnozamestaneckých miest o 12 osôb pri súčasnom znížení limitu počtu zamestnancov pri výkone práce vo verejnom záujme o 12 osôb (v prepočítanom celoročnom počte o 4 osoby). Rozpočtové opatrenie bolo premietnuté do programu 06U – Rozvoj zahraničných vzťahov. 

12. RO - listom č. MF/23279/2005-441 zo dňa 22.09.2005 MF SR povolilo prekročenie záväzných ukazovateľov rozpočtu MZV SR vo výške 5 125 tis. Sk. Týmto rozpočtovým opatrením sa zabezpečili finančné prostriedky v súlade s uznesením vlády SR č. 224              zo dňa 30. marca 2005 na personálne dobudovanie Stáleho zastúpenia SR pri EÚ v roku 2005 na základe podpísaných delimitačných protokolov uzatvorených medzi MZV SR a MF SR, MH SR a MPSVaR SR dňa 22. augusta 2005. Rozpočtové opatrenie bolo premietnuté           do programu 06U – Rozvoj zahraničných vzťahov.

13. RO – listom č. MF/023577/2005-413 zo dňa 22.09.2005 MF SR upravilo záväzné ukazovatele rozpočtu MZV SR. Týmto opatrením sa realizoval presun finančných prostriedkov vo výške 15 000 tis. Sk určených na mzdy, platy, služobné príjmy a ostatné osobné vyrovnania zamestnancov pri výkone práce vo verejnom záujme do štátnej služby z dôvodu proporcionálneho vykrytia kurzových rozdielov a dopadu platných platových relácií pre posledný štvrťrok 2005 v nadväznosti na obsadzovanie zahraničných štátnozamestnaneckých miest v súvislosti s nestálym členstvom SR v Bezpečnostnej rade OSN a plnením nových úloh, ktoré vyplývajú z členstva SR v EÚ a v NATO. Rozpočtové opatrenie bolo premietnuté do programu 06U – Rozvoj zahraničných vzťahov. 

14. RO – listom č. MF/25420/2005-441 zo dňa 19.10.2005 MF SR povolilo prekročenie záväzných ukazovateľov rozpočtu MZV SR vo výške 7 300 tis. Sk. Opatrením sa zabezpečili finančné prostriedky na dodržanie zmluvných záväzkov spojených s činnosťou rezortného bezpečnostného úradu v oblasti kapitálových výdavkov s tým, že finančné krytie bolo zabezpečené v rámci výdavkov schválených pre rok 2005 v kategórii 600 – bežné výdavky. Krytie výdavkov bolo realizované presunom z kategórie bežných výdavkov do kategórie kapitálových výdavkov. Rozpočtové opatrenie bolo premietnuté do programu 06U – Rozvoj zahraničných vzťahov. 

15. RO – listom č. MF/25437/2005-441 zo dňa 19.10.2005 MF SR upravilo záväzné ukazovatele rozpočtu MZV SR vo výške 1 000 tis. Sk. Finančné prostriedky boli zabezpečené presunom z kapitálových výdavkov určených na úhradu výdavkov v krízových situáciách     do bežných výdavkov. Opatrením sa navŕšil rozpočet zastupiteľského úradu v Bagdade z dôvodu nepredvídaných výdavkov (poškodenie úradu – bombové útoky). Rozpočtové opatrenie bolo premietnuté do programu 06U – Rozvoj zahraničných vzťahov.

16. RO – listom č. MF/25574/2005-442 zo dňa 20.10.2005 povolilo MF SR prekročenie záväzných ukazovateľov rozpočtu MZV SR vo výške 12 000 tis. Sk. Rozpočtové opatrenie bolo realizované v nadväznosti na uznesenie  vlády SR č. 812 zo dňa 12. októbra 2005 k návrhu na vyčlenenie prostriedkov z rozpočtovej rezervy vlády na zabezpečenie humanitárnej pomoci oblastiam postihnutým zemetrasením. Rozpočtové opatrenie bolo premietnuté do programu 05T0A – Oficiálna rozvojová pomoc .

17. RO – listom č. MF/28077/2005-441 zo dňa 28.11.2005 MF SR viazalo záväzné ukazovatele rozpočtu MZV SR vo výške 252 tis. Sk. Týmto rozpočtovým opatrením sa zabezpečili finančné prostriedky na posilnenie bežných výdavkov kapitoly s tým, že finančné krytie bolo zabezpečené viazaním nedočerpaných účelových prostriedkov určených na vedu a techniku. Rozpočtové opatrenie bolo premietnuté do programu 06U – Rozvoj zahraničných vzťahov.

18. RO – listom č. MF/28534/2005-441 zo dňa 02.12.2005 viazalo MF SR záväzné ukazovatele rozpočtu MZV SR vo výške 61 022 tis. Sk. Týmto rozpočtovým opatrením sa viazali finančné prostriedky v kategórii 700 – kapitálové výdavky, ktoré kapitola MZV SR použije v roku 2006 na:
•	začatie investičnej akcie ZÚ Berlín,
•	realizáciu investičnej akcie rekonštrukcia filtro-ventilačného zariadenia CO krytu,
•	tzv. zádržné v zmysle zmluvy na realizáciu prác investičnej akcie „Sanácia suterénu Pražská“.
Rozpočtové opatrenie bolo premietnuté do programu 06U – Rozvoj zahraničných vzťahov. Realizácia investičnej akcie – rekonštrukcia filtro-ventilačného zariadenia do CO krytu bola premietnutá do programu 08B06 – Ďalší rozvoj ochrany obyvateľov proti chemickým zbraniam.

19. RO – listom č. MF/28846/2005-441 zo dňa 06.12.2005 povolilo MF SR prekročenie záväzných ukazovateľov rozpočtu MZV SR vo výške 962 tis. Sk. Rozpočtovým opatrením sa zabezpečili finančné prostriedky na obmenu a vybavenie výpočtovou technikou pre zamestnancov iných rezortov výpočtovou technikou v zahraničí na Stálom zastúpení SR pri EÚ v Bruseli a na OECD v Paríži, ktoré spĺňali kritériá kapitálových výdavkov s tým, že finančné krytie bolo zabezpečené v rámci výdavkov schválených v kategórii 600 – bežné výdavky. Rozpočtové opatrenie bolo premietnuté do programu 06U – Rozvoj zahraničných vzťahov.

20. RO – listom č. MF/029677/2005-413 zo dňa 15.12.2005 upravilo MF SR záväzné ukazovatele rozpočtu MZV SR vo výške 800 tis. Sk. Rozpočtovým opatrením sa realizoval presun finančných prostriedkov určených na mzdy, platy, služobné príjmy a ostatné osobné vyrovnania zamestnancov pri výkone práce vo verejnom záujme v prospech miezd, platov, služobných príjmov a ostatných osobných vyrovnaní zamestnancov v štátnej službe z dôvodu korekcie nevyváženosti čerpania v kategórii 610 v závere roka 2005. Rozpočtové opatrenie bolo premietnuté do programu 06U – Rozvoj zahraničných vzťahov.

21.RO – listom č. MF/29845/2005-441 zo dňa 20.12.2005 viazalo MF SR záväzné ukazovatele rozpočtu MZV SR vo výške 7 600 tis. Sk. Týmto rozpočtovým opatrením sa zabezpečili finančné prostriedky na posilnenie bežných výdavkov kapitoly MZV SR s tým, že finančné krytie bolo v rámci výdavkov schválených na rok 2005 v kategórii 700 – kapitálové výdavky. Rozpočtové opatrenie bolo premietnuté do programu 06U – Rozvoj zahraničných vzťahov.

	Premietnutie rozpočtových opatrení do záväzných ukazovateľov rozpočtu MZV SR         v r. 2005 obsahuje tabuľka č. 10.
	
	Na základe vykonaných rozpočtových opatrení bol rozpočet kapitoly MZV SR                v roku 2005 upravený vo výdavkovej časti  na  3 480 239 tis. Sk, z toho bežné výdavky         na 3 255 229 tis. Sk a kapitálové výdavky  na 225 010 tis. Sk. Rozpočet príjmovej časti nebol v priebehu roka upravený.

Príjmy kapitoly MZV SR neboli splnené. Skutočné plnenie bolo v objeme                175 436 tis. Sk, na 94 % k schválenému rozpočtu, z toho rozpočtové príjmy v sume             172 075 tis. Sk, plnenie na 92 % a mimorozpočtové príjmy vo výške 3 361 tis. Sk. Z dôvodu neplnenia príjmov zabezpečil rezort MZV SR v plnej miere, v súlade s § 18, ods. 4c zákona   č. 523/2004 Z. z. o rozpočtových pravidlách verejnej správy a o zmene a doplnení niektorých predpisov, viazanie výdavkov v sume zodpovedajúcej výške neplnenia príjmov.      

Neplnenie príjmov bolo z nasledujúcich dôvodov:
-	zvýšenia príjmov v schválenom rozpočte MZV SR  r. 2005 oproti r. 2004 o 47 mil. Sk z titulu predpokladaného odvodu dividend SSDZ a.s., v zmysle bodu C.9. uznesenia vlády SR č. 444/2003. Uvedený bod bol zmenený uznesením vlády SR 1211/2004. Na základe tohto uznesenia boli dividendy odvedené vo výške 7 mil. Sk. 
-	bezplatného vydávania vízových nálepiek občanom Ukrajiny v r. 2005, a z toho vyplývajúceho poklesu príjmov na podpoložke 221004 
-	upevňovania slovenskej koruny voči zahraničným menám, čím príjmy získané v zahraničí boli nižšie ako v predchádzajúcich rozpočtových obdobiach.

V súvislosti s odpredajom neupotrebiteľného nehnuteľného majetku v zahraničí sa znižuje možnosť plnenia príjmov z vlastníctva majetku SR v zahraničí (prenájom).

		V plnení príjmov sú zahrnuté finančné prostriedky, ktoré boli získané z odpredaja nehnuteľného majetku v zahraničí v celkovej výške 102 578 tis. Sk. 

Výdavky kapitoly MZV SR boli skutočne čerpané v objeme 3 462 126 tis. Sk,                   na 99 % k upravenému rozpočtu (UR).  Bežné výdavky boli čerpané vo výške                         3 252 680 tis. Sk, na  99,92 % a kapitálové výdavky boli čerpané  vo výške 209 446 tis. Sk na 93,08 %.

Z výsledkov čerpania rozpočtu možno konštatovať, že okrem príjmov boli v roku 2005 dodržané všetky záväzné ukazovatele štátneho rozpočtu rozpísané pre kapitolu MZV SR (tabuľka č. 4). Z dôvodu neplnenia príjmov však rezort zahraničných vecí zabezpečil zákonnú povinnosť viazania výdavkov.

MZV SR vlastní 100 % akcií emitovaných tuzemskou spoločnosťou Správou služieb diplomatickému zboru, a.s. (SSDZ, a.s.). V súvislosti s tým, že akcie SSDZ, a.s. sú neobchodovateľné, v priebehu roka 2005 nedošlo k zmene výšky majetkovej účasti.
1.1. 	Príjmy

V roku 2005 bol schválený rozpočet príjmov kapitoly MZV SR vo výške                 187 000 tis. Sk. Skutočne boli príjmy splnené (vrátane mimorozpočtových príjmov) v sume 175 436 tis. Sk, na 94 %. Viazanie výdavkov v rozpočte v súlade so zákonom o rozpočtových pravidlách z titulu nesplnenia príjmov bolo oznámené MF SR dňa 4.1.2006 listom                  č. 163.456/2005-SEVS.

Príjmy kapitoly MZV SR v štruktúre ekonomickej rozpočtovej klasifikácie boli plnené nasledovne (v tis. Sk):

Kategória		Skutočnosť		Charakter príjmov

210		31 179			príjmy z podnikania a z vlastníctva majetku
z toho:                    7 000				príjmy z podnikania (dividendy z hospodárskeho
                                                                 výsledku SSDZ, a.s.)
			23 723			príjmy z vlastníctva (prenájom)
			     456			príjmy z prenajatých strojov, prístrojov, zariad....

220		12 449			administratívne a iné poplatky a platby 	
z toho:		10 718			administratívne poplatky
			       48			pokuty a penále
  1 683			poplatky a platby z predaja (ubytovacie služby,
 			telefón, fax)

      230		102 787		kapitálové príjmy 
      z toho:		102 579		príjmy z predaja kapitálových aktív
			       208		ďalšie kapitálové príjmy

      250		       320	           príjmy z úrokov zo zahraničných vkladov

      290		  25 340		iné nedaňové príjmy
      z toho:		           5		vrátené neoprávnene použité prostriedky
                          	  25 335		ostatné príjmy (kurzové rozdiely, prepadnuté 
 kaucie, vratky)

      300		     3 361		príjmy osobitného príjmového účtu (granty)
	
Príjmy osobitného príjmového účtu boli dosiahnuté vo výške 3 361 tis. Sk. Čiastka predstavuje použitie mimorozpočtových prostriedkov z privatizácie na základe zmluvy          s  Fondom národného majetku na zabezpečenie úloh Externej integračnej komunikačnej stratégie. 

V roku 2005 boli dosiahnuté príjmy z odpredaja nehnuteľného majetku v správe         MZV SR v zahraničí  v celkovej sume 102 578 tis. Sk, z toho najvýznamnejšia čiastka bola získaná z odpredaja časti budovy a pozemku ZÚ Sofia (100 915 tis. Sk).
	
	Príjmy zo správnych poplatkov, ktoré nie sú príjmami kapitoly MZV SR, boli              za rok 2005 dosiahnuté prostredníctvom ZÚ a GK SR v zahraničí vo výške 178 911 tis. Sk. Ich prehľad je uvedený v tabuľke č. 11.

1.2.	Výdavky podľa ekonomickej klasifikácie

Schválený    rozpočet   výdavkov   vo   výške   3 407 711  tis.  Sk   bol    rozpočtovými
opatreniami v priebehu roka 2005 upravený MF SR na 3 480 239 tis. Sk a skutočne bol čerpaný v objeme 3 462 126  tis. Sk na 99,48 %.

1.2.1.	  Bežné výdavky

Schválený rozpočet bežných výdavkov vo výške 3 126 711 tis. Sk bol rozpočtovými opatreniami MF SR upravený na 3 255 229  tis. Sk a skutočne bol čerpaný v sume                    3 252 680 tis. Sk na 99,92 %.

V rámci bežných výdavkov bol schválený rozpočet na mzdy, platy, služobné príjmy a ostatné osobné vyrovnania (OOV) v kategórii 610  vo výške  1 357 846 tis. Sk, upravený na 1 392 871 tis. Sk a bol čerpaný v sume  1 391 729 tis. Sk na 99,92 %.

V priebehu roka  došlo rozpočtovými opatreniami MF SR k úprave schváleného rozpočtu z dôvodu:

•	finančného zabezpečenia stretnutia prezidentov RF a USA a ich bilaterálnych rokovaní s najvyššími predstaviteľmi SR (odmeny pre organizačný výbor) – povolené prekročenie limitu výdavkov,

•	zabezpečenia úpravy platu ústavného  činiteľa (ministra) a platov predstavených v politickej funkcii (štátnych tajomníkov) a úpravy paušálnej náhrady člena vlády (ministra) - povolené prekročenie limitu výdavkov,

•	zvýšenia  platových taríf štátnych zamestnancov a  úpravy stupnice platových taríf zamestnancov pri výkone práce vo verejnom záujme a realizácie záverov služobného hodnotenia v súlade so zákonom č. 312/2001 Z. z. o štátnej službe  a o zmene a doplnení niektorých zákonov v znení neskorších predpisov – povolené prekročenie limitu výdavkov,

•	uvoľnenia finančných prostriedkov na zabezpečenie osobitného príplatku pre dvoch zamestnancov v nominovanej štátnej službe v súlade so zákonom č. 312/2001 Z. z. o štátnej službe  a o zmene a doplnení niektorých zákonov v znení neskorších predpisov – povolené prekročenie limitu výdavkov,

•	viazania rozpočtových prostriedkov na zabezpečenie zákona č. 215/2004 Z.z. o ochrane utajovaných skutočností... na základe Delimitačného protokolu o prevode funkčného miesta a prostriedkov ŠR uzatvoreného medzi MZV SR a NBÚ,

•	povoleného  prekročenia limitu výdavkov na základe uznesenia vlády SR č. 224 zo dňa 30.03.2005 - podpísané delimitačné protokoly medzi MZV SR a MH SR, MF SR a MPSVR SR o delimitácii 4 funkčných miest v štátnej službe a prevode s tým súvisiacich výdavkov na činnosť zamestnancov vyslaných na Stále zastúpenie SR pri EÚ,

•	interných úprav medzi prvkami programu.

Vývoj počtu zamestnancov (prepočítaný) po štvrťrokoch v r. 2005 v porovnaní s r. 2004

Štvrťrok	Ústredie
	Zahraničná služba	Slovenské inštitúty	SPOLU	
I.štvrťrok 2004
I.štvrťrok 2005

II.štvrťrok 2004
II.štvrťrok 2005

III.štvrťrok 2004
III.štvrťrok 2005

IV.štvrťrok 2004
IV.štvrťrok 2005

rok 2004
rok 2005	443
447

439
446

451
433

451
437

446
441	652
662

654
667

642
665

651
657

650
663	18
19

18
18

18
17

19
17

19
17	1 113
1 128

1 111
1 131

1 111
1 115

1 121
1 111

1 115
1 121	

Vývoj priemernej mzdy zamestnancov MZV SR je predmetom časti 1.3. materiálu.

	V kategórii 620 – poistné a príspevok do poisťovní a Národného úradu práce bol schválený rozpočet vo výške 100 600 tis. Sk, upravený bol na 102 003 tis. Sk a čerpaný        vo výške 100 709 tis. Sk na 98,73 %.

	Schválený rozpočet na tovary a ďalšie služby v kategórii 630  vo výške                          1 052 114 tis. Sk, upravený na 1 106 898 tis. Sk bol čerpaný v sume 1 106 914 tis. Sk               na 100,00 %. 
	Prostriedky v kategórii 630 boli vynaložené na výdavky tak na území SR, ako               i v zahraničí (výdavky diplomatických misií SR a slovenských inštitútov v zahraničí). 
Na cestovné výdavky pri pracovných cestách zamestnancov MZV SR boli vynaložené prostriedky v sume 188 569 tis. Sk. Táto suma, okrem vykonaných pracovných ciest, predstavuje financovanie náhrad zamestnancom zahraničnej služby v zmysle zákona                    č. 283/2002 Z. z. o cestovných náhradách (výdavky spojené s pobytom manžela/ky, pobytom detí, prepravou vecí, doplnením šatníka, zabezpečením vzdelávania detí, evakuáciou, prepravou telesných pozostatkov a liečebných výdavkov). V roku 2005 boli v rámci zahraničných pracovných ciest využívané 5 ks medzinárodných platobných kariet VISA. 
Na poplatky za všetky druhy energií a komunikačných služieb boli vynaložené výdavky v sume 216 189 tis. Sk, na nákup materiálu a služieb vo výške 113 233 tis. Sk,                   na výdavky súvisiace s dopravným 48 372 tis. Sk, na rutinnú a štandartnú údržbu v sume            51 274 tis. Sk.  Z celkových výdavkov v kategórii 630 tvorí nájomné za prenájom 22 %           (243 255 tis. Sk). Ide hlavne o prenájom bytov a administratívnych budov v zahraničí.           Na ostatné tovary a služby bola vyčerpaná čiastka vo výške 246 023 tis. Sk. 

V rámci schváleného rozpočtu, v kategórii 630 boli účelovo určené prostriedky na financovanie výdavkov SM OECD v Paríži a financovanie zástupcov iných rezortov na                 SZ EÚ v Bruseli v celkovej výške 27 038 tis. Sk. Prostriedky boli čerpané vo výške                  25 626 tis. Sk na 94,78 %.
	Schválený rozpočet na bežné transfery v kategórii 640  vo výške  616 151 tis. Sk, upravený na 653 457	 tis. Sk bol čerpaný v sume 653 328 tis. Sk, na 99,98 %.

	V rámci upraveného rozpočtu kategórie 640 boli účelovo určené prostriedky na  poplatky  za  členstvo  SR v medzinárodných organizáciách vo  výške   405 329 tis. Sk,   ktorých   čerpanie   bolo v sume 404 770 tis. Sk na 99,86 %. Podrobný zoznam uhradených členských príspevkov v roku 2005 je uvedený v tabuľke č. 12

Na pokrytie výdavkov súvisiacich s oficiálnou rozvojovou pomocou boli vyčlenené prostriedky vo výške 182 661 tis. Sk, čerpané na 100 %. Podrobné použitie týchto prostriedkov je uvedené v časti 3. materiálu – Vyhodnotenie rozpočtových programov. 
	
 Na zabezpečenie medzinárodných programov UNESCO boli vyčlenené prostriedky vo výške 1 300 tis. Sk  a čerpané na 100 %. Prostriedky boli vynaložené na financovanie činnosti Komitétov a sekretariátu Slovenskej komisie UNESCO pri plnení úloh vyplývajúcich z medzivládnych a medzinárodných programov UNESCO.

	V rámci bežných transferov bol poskytnutý bežný transfer príspevkovej organizácii Správa účelových zariadení v zriaďovateľskej pôsobnosti MZV SR vo výške 58 649 tis. Sk. Na výdavky súvisiace s odchodným, odstupným a nemocenskými dávkami bol stanovený rozpočet vo výške 800 tis. Sk, upravený na 770 tis. Sk a čerpaný v sume 400 tis. Sk,              t.j.  51,95 %.

Rozpočet účelových výdavkov na vedu a výskum pridelených formou dotácie v súlade                  s „Výnosom MZV SR o poskytovaní dotácií v pôsobnosti MZV SR“ bol schválený vo výške 5 000 tis. Sk, upravený na 4 748 tis. Sk a čerpaný na 100%.

1.2.2.	  Kapitálové výdavky
	
	Rozpočet kapitálových výdavkov v kategórii 710 – obstarávanie kapitálových aktív bol schválený v sume 281 000 tis. Sk. Rozpočtovými opatreniami bol upravený na sumu   225 011 tis. Sk. Upravený rozpočet  bol vyčerpaný vo výške  209 446 tis. Sk na 93,08 %.

Obstaranie a technické zhodnotenie investičného majetku MZV SR na území SR 

Schválený rozpočet v sume 43 000 tis. Sk upravený na 49 174 tis. Sk, bol čerpaný v sume 43 823 tis. Sk na 89,12 % k UR. 

	V rámci podprogramu na :

•	stavebné, sanačné, rekonštrukčné a projekčné práce súvisiace s investičnou akciou „Sanácia budovy Pražská“ vo výške 12 839 tis. Sk,
•	vybudovanie oplotenia služobného parkoviska SÚZA vo výške 403 tis. Sk,
•	obstaranie interiérov, strojov a zariadení vo výške  13 960 tis. Sk,
•	nákup softvéru a licencií vo výške 3 799 tis. Sk,
•	zabezpečovaciu PC sieť vo výške 12 574 tis. Sk,
•	modernizácia strojov a zariadení vo výške 248 tis. Sk.

MZV SR v zmysle zmluvného financovania investičnej akcie „Sanácia budovy Pražská“ požiadalo MF SR o presun finančnej čiastky, tzv. zádržné, vo výške 6 622 tis. Sk z roku 2005 do roku 2006. Presun bol odsúhlasený Ministerstvom financií SR listom číslo MF/28534/2005-441.

V rámci schváleného rozpočtu, v kategórii 710 boli účelovo určené prostriedky na financovanie výdavkov SM OECD v Paríži a financovanie zástupcov iných rezortov na                 SZ EÚ v Bruseli v celkovej výške 962 tis. Sk. Prostriedky boli čerpané vo výške  961 tis. Sk na 99,90 %.

Program  08B – podprogram  08B06 – Ďalší rozvoj ochrany obyvateľov SR proti chemickým zbraniam

Schválený rozpočet v sume 400 tis. Sk nebol čerpaný z dôvodu nepripravenosti investičnej výstavby. MZV SR požiadalo MF SR o presun finančnej čiastky do roku 2006. Presun bol odsúhlasený Ministerstvom financií SR listom číslo MF/28534/2005-441.

Obstaranie a technické zhodnotenie investičného majetku MZV SR v zahraničí 

Schválený rozpočet v sume 238 000 tis. Sk bol rozpočtovými opatreniami  MF SR upravený do finálnej čiastky 175 837 tis. Sk. K 31.12.2005 bol čerpaný v sume                          165 623 tis. Sk, t.j. na 94,19 %. V tom hlavne na :

•	obstaranie kancelárskych strojov, prístrojov a zariadení bola použitá čiastka                 28 340 tis. Sk,
•	obstaranie dopravných prostriedkov, osobných automobilov v čiastke                       13 248 tis. Sk,
•	modernizácia strojov a zariadení vo výške 1 508 tis. Sk,
•	obstaranie prípravnej a projektovej dokumentácie a realizáciu stavieb a ich technického zhodnotenia v zahraničí vo výške 122 527 tis. Sk boli vynaložené na financovanie niektorých ukončených, ale aj naďalej rozostavaných investičných  akcií.

Finančné prostriedky účelovo určené na individuálne investičné akcie boli stanovené   v celkovej výške 188 267 tis. Sk, upravené na 109 030 tis. Sk a čerpané na 110 514 tis. Sk.

Z toho:
•	na investičnú akciu „Výstavba budovy ZÚ Rím a rekonštrukcia inžinierskych sietí“ vo výške 109 577 tis. Sk,
•	na investičnú akciu „Výstava budovy ZÚ Berlín“ bolo vyčlenené 75 mil. Sk, úpravami znížené na 942 tis. Sk a čerpané vo výške 937 tis. Sk. Čiastka bola čerpaná  na vypracovanie polohopisu, zameranie pozemku, požiarnej dokumentácie. Nízke čerpanie bolo spôsobené zdĺhavým obstarávaním „Ideového návrhu budovy“. Výber dodávateľa projektovej dokumentácie v zmysle postupov zákona o verejnom obstarávaní nebol do konca roka 2005 zrealizovaný. Z tohto titulu MZV SR požiadalo MF SR o presun finančných prostriedkov vo výške 54 000 tis. Sk do nasledujúceho roka. Presun bol zo strany MF SR povolený.

Rozpis investičných akcií v r. 2005

Názov investičnej akcie	Investičný náklad     roku 2005 (v tis. Sk)	
ústredie	 	
		
Sanácia suterénu Pražská	12 839 	
Oplotenie parkoviska SÚZA	403	
Realizácia zabezpečovacej siete PC	12 574	
Modernizácia strojov a zariadení	248 	
Nákup kancelárskych strojov a zariadení	13 960	
Nákup softvéru a licencií	3 798	
		
zahraničie		
		
ZÚ Rím – rekonštrukcia budovy ZÚ a inžin.sietí	109 577	
ZÚ Berlín – výstavby budovy ZÚ	937	
ZÚ Praha – rekonštrukcia a prístavba budovy	6	
ZÚ Berlín – rekonštrukcia interiéry rezidencie Berlín	5 504	
ZÚ Viedeň – rekonštrukcia kotolne a bytovky	476	
SM Ženeva – rekonštrukcia kotolne	266	
ZÚ Rím – bezpečnostné úpravy bytovky	320	
GK Brno – stavebné úpravy KO	298	
ZÚ Paríž – bezp. a stavebné úpravy – byt	199	
ZÚ Budapešť – bezpečnostné a stavebné úpravy 	491	
ZÚ Nikózia – bezpečnostné a stavebné úpravy	143	
ZÚ Tokio – bezpečnostné a stavebné úpravy	71	
ZÚ Tel Aviv - bezpečnostné a stavebné úpravy	186	
ZÚ Ottawa – stavebné úpravy rezidencie a budovy	394	
ZÚ Peking – rekonštrukcia strechy budovy	2 575	
ZÚ Lisabon – rekonštrukcia strechy a okien	480	
SZ Brusel – bezpečnostné úpravy 6. poschodie	213	
SZ Brusel – nákup strojov, prístrojov a zariadení	961	
Nákup kancelárskych strojov, prístrojov a zariadení	27 503	
Nákup dopravných prostriedkov	13 248	
Rekonštrukcia a modernizácia strojov a zariadení	 1 508	
Nákup umeleckých diel	267	

Prehľad  zálohových  platieb v rámci kapitálových výdavkov

	V roku 2005 MZV SR poskytlo tieto zálohové platby  za vykonané práce, resp. dodávky tovaru:

30% zo zmluvnej ceny vo výške 1 901 753 Sk  na zálohu za softvér, poskytnutá v marci 2005 a zúčtovaná v máji 2005

30% zo zmluvnej ceny vo výške 73 333 Sk na zálohu za interiéry ZÚ Berlín, poskytnutá v apríli 2005 a zúčtovaná v decembri 2005

20% zo zmluvnej ceny vo výške 990 080 Sk na zálohu za šifrové prostriedky, poskytnutá v septembri 2005, zúčtovaná v decembri 2005

45% zo zmluvnej ceny vo výške 444 840 Sk na zálohu za interiérové vybavenie SM New York, poskytnutá vo februári 2005, zúčtovaná v máji 2005 (záloha v USA je zákonom stanovená na minimálnu výšku 45%)

30% zo zmluvnej ceny 1 896 540 Sk na zálohu za montáž interiéru ZÚ Praha, poskytnutá v októbri 2005, do konca roka nezúčtovaná (dvojmesačný posun medzi zúčtovaním výdavkov v zahraničí a v ústredí)

30% zo zmluvnej ceny 1 245 611 Sk na zálohu za zariadenie interiéru GK Los Angeles, poskytnutá v septembri 2005, do konca roka nezúčtovaná (dvojmesačný posun medzi zúčtovaním výdavkov v zahraničí a v ústredí)

30% zo zmluvnej ceny 473 212 Sk na zálohu za nábytok ZÚ Sarajevo, poskytnutá v januári 2005, zúčtovaná v apríli 2005

20% zo zmluvnej ceny 462 344 Sk na zálohu za nábytok ZÚ Sarajevo, poskytnutá v marci 2005, zúčtovaná v apríli 2005.

1.3.   Výdavky podľa  rozpočtovej  funkčnej klasifikácie

01.1.3.0	-  Zahraničné informácie a propagácia SR

Schválený rozpočet  v kategórii 630  tovary a ďalšie služby vo výške 7 190 tis. Sk bol čerpaný  v objeme  6 693 tis. Sk, na 93,09 %. 
Z toho prostriedky vo výške 6 606 tis. Sk boli vynaložené na služby súvisiace s propagáciou SR v zahraničí prostrednícvom vlastnej edičnej činnosti a nákupu propagačných výrobkov - kníh, publikácií, videokaziet, CD platní a multimediálnych nosičov  o SR. Ďalej boli prostriedky vynaložené na úhrady za odber spravodajských informácií prostredníctvom tlačovej agentúry TASR Slovakia, SITA a za služby monitoringovej agentúry Storin, s.r.o, ako aj za poskytovanie servisu domácim i zahraničným novinárom pri organizovaní tlačových konferencií a pri iných tlačových aktivitách MZV SR.
 
Prostriedky vo výške 87 tis. Sk boli vynaložené na financovanie spoluúčasti pri zabezpečení činnosti Slovensko – nemeckej komisie historikov na základe medzištátnej zmluvy medzi ČSFR a NSR o dobrom susedstve a spolupráci, ktorej záväzky za slovenskú stranu hradí MZV SR.

01.1.3.1	-  Ministerstvo zahraničných vecí SR (ústredie)

Schválený    rozpočet  bežných  výdavkov    vo   výške     309 200 tis. Sk,   upravený                  401 034 tis. Sk bol čerpaný v objeme  396 823 tis. Sk, na 98,95 %. Z celkovej výšky finančných prostriedkov  bola čiastka  3 361  tis. Sk  krytá  mimorozpočtovými zdrojmi          z prostriedkov z privatizácie na základe zmluvy s  Fondom národného majetku na zabezpečenie úloh Externej integračnej komunikačnej stratégie.  

	V kategórii 610 – mzdy, platy, služobné príjmy a OOV bol schválený rozpočet vo výške 150 000 tis. Sk, upravený na 170 573 tis. Sk a bol čerpaný v objeme 170 167 tis. Sk, na 99,76%.
Vývoj priemerného mesačného platu a prepočítaného počtu zamestnancov ústredia           v roku 2005:

Štvrťrok	Priemerný prepočítaný
počet zamestnancov	Priemerný mesačný
plat  (v Sk)	
I.	447	30 096	
II.	446	25 057	
III.	433	34 999	
IV.	437	38 048	
ROK 2005	441	31 978	
ROK 2004	446	28 935	

Priemerný mesačný plat dosiahol v roku 2005 výšku 31 978,-Sk, čo predstavuje nárast oproti rovnakému obdobiu minulého roka (28 935,-Sk) o 10,5 %.

Výška priemerného mesačného platu bola ovplyvnená zvýšením platových taríf štátnych zamestnancov, úpravou stupníc taríf zamestnancov pri výkone práce vo verejnom záujme, zvýšením platových taríf štátnych zamestnancov v súvislosti so závermi služobného hodnotenia a čiastočne aj neplnením počtu zamestnancov.

Schválený  rozpočet v kategórii 620 - poistného a príspevku do poisťovní vo výške    46 000 tis. Sk bol upravený na 53 689 tis. Sk a čerpaný vo výške 53 051  tis. Sk                      (98,81 % k upravenému rozpočtu).

Schválený  rozpočet na tovary a ďalšie služby v kategórii 630 vo výške 111 400 tis. Sk bol upravený na  175 002 tis. Sk a čerpaný vo výške 171 145 tis. Sk, na 97,80 %. 
	Prostriedky boli vynaložené na cestovné výdavky pri pracovných, inšpekčných cestách a študijných pobytoch zamestnancov ústredia v sume 47 211 tis. Sk, na poplatky za všetky druhy energií a komunikačných služieb v sume 18 022 tis. Sk, na nákup kníh, časopisov, kancelárskeho materiálu, vybavenie prevádzkových priestorov, reprezentačné a ostatné materiály a služby vo výške 20 704 tis. Sk. Na pohonné hmoty, servis a údržbu dopravných prostriedkov boli vynaložené prostriedky v sume 4 177 tis. Sk, na rutinnú a štandartnú údržbu budov, prevádzkových zariadení, výpočtovej techniky v sume 13 611 tis. Sk, na nájomné skladov, dielní a parkovacích plôch bolo vynaložené  722 tis. Sk a na ostatné tovary a služby pri zabezpečovaní seminárov, porád, sympózií na medzinárodnej a vládnej úrovni, bankové poplatky a za práce vykonané mimo pracovného pomeru v sume 66 697 tis. Sk.

Schválený  rozpočet na bežné transfery v kategórii 640 vo výške 1 800 tis. Sk bol upravený na  1 770  tis. Sk a čerpaný vo výške 2 460 tis. Sk, na  138,98 %. Z celkovej výšky finančných prostriedkov čerpaných na transfery bola čiastka  800  tis. Sk  krytá  mimorozpočtovými zdrojmi z prostriedkov z privatizácie na základe zmluvy s  Fondom národného majetku na zabezpečenie úloh Externej integračnej komunikačnej stratégie.  V júli 2005 vláda SR odsúhlasila zmenu využitia časti prostriedkov EIKS v celkovej sume 800.000,- Sk na financovanie aktivít Národného konventu EÚ.
Na zabezpečenie medzinárodných programov SK UNESCO bol poskytnutý transfer vo výške 1 300 tis. Sk.  Zostatok prostriedkov bol použitý v zmysle  §107, §108 a §161 zákona č. 312/2001 Z.z. o štátnej službe. 

Schválený rozpočet v kategórii 710 obstarávanie kapitálových aktív vo výške                    43 000 tis. Sk bol upravený na 49 174 tis. Sk a bol čerpaný vo výške 43 822 tis. Sk, na     89,12 %. Špecifikácia použitia kapitálových výdavkov v  zahraničí je uvedená v časti 1.2.2 materiálu.

01.1.3.2	 - Diplomatická reprezentácia SR v zahraničí

Sieť zastupiteľských úradov SR ku dňu 31.12.2005:
•	61 veľvyslanectiev
•	6 stálych misií
•	1 stále zastúpenie
•	1 stála delegácia
•	10 generálnych konzulátov
•	1 pobočka zastupiteľského úradu v Bonne 

Schválený  rozpočet  bežných  výdavkov   vo  výške    2 116 980  tis. Sk,  upravený na
2 118 501 tis. Sk  bol čerpaný v objeme  2 117 535 tis. Sk, na 99,95 %.

	V kategórii 610 – mzdy, platy, služobné príjmy a OOV bol schválený rozpočet vo výške 1 171 846 tis. Sk, upravený na 1 189 326 tis. Sk a bol čerpaný v objeme 1 188 853 tis. Sk, na 99,96 %.

Vývoj priemerného mesačného platu a prepočítaného počtu zamestnancov na zastupiteľských úradoch v zahraničí v roku 2005:
	
Štvrťrok	Priemerný prepočítaný
počet zamestnancov	Priemerný mesačný
plat  (v Sk)	
I.	662	146 374	
II.	667	145 397	
III.	665	149 813	
IV.	657	156 437	
ROK 2005	663	149 428 	
ROK 2004	650	139 916	

Priemerný mesačný plat dosiahol v roku 2005 výšku  149 428,-Sk, čo predstavuje nárast oproti rovnakému obdobiu minulého roka (139 916,-Sk) o 6,8 %.

	Výšku priemerného platu ovplyvnilo uplatnenie zvýšenia platových taríf štátnych zamestnancov, úprava stupníc platových taríf zamestnancov pri výkone práce vo verejnom záujme a zvýšenie platových taríf štátnych zamestnancov v súvislosti so závermi služobného hodnotenia. 

Schválený rozpočet poistného a príspevku do poisťovní - kategória 620 vo výške       52 900  tis. Sk bol upravený na 46 959 tis. Sk a čerpaný vo výške 46 397 tis. Sk, na  98,90 % k upravenému rozpočtu.

Schválený rozpočet  na tovary a ďalšie služby v kategórii 630 vo výške 891 934 tis. Sk bol upravený na  881 916 tis. Sk a čerpaný vo výške 882 245 tis. Sk, na 100,04 %. Prostriedky boli vynaložené na:
•	cestovné výdavky pri pracovných cestách zamestnancov zahraničnej služby, pri vysielaní a striedaní pracovníkov na výkon zahraničnej služby a pri cestách na povinné lekárske prehliadky počas výkonu zahraničnej služby. Ďalej na náhrady výdavkov spojených s pobytom manžela/ky a detí v zahraničí, liečebných výdavkov, preventívne zdravotné prehliadky zamestnancov zahraničnej služby, školné a zápisné pre deti zamestnancov zahraničnej služby v zmysle zákona č. 283/2002 Z.z. o cestovných náhradách vo výške 137 862 tis. Sk, 
•	poplatky za všetky druhy energií, telefónne a faxové spojenie, rádiové a satelitné spojenie,  poštové služby a výdavky súvisiace so Schengenským informačným systémom vo výške  194 208 tis. Sk,
•	materiálové výdavky v sume 89 011 tis. Sk, a to hlavne na nákup kancelárskych potrieb, vybavenie prevádzkových priestoroch, tlačív, periodík, softvéru, na bezpečnostné služby a reprezentačné,
•	výdavky na dopravné vo výške 42 857 tis. Sk, predovšetkým na pohonné hmoty, servis, poistenie motorových vozidiel,
•	rutinnú a štandartnú údržbu administratívnych budov, ubytovacích zariadení, kotolní,  a strojov a zariadení v objeme 36 834 tis. Sk
•	nájomné za prenájom administratívnych budov, rezidencií, bytov, garáží vo výške   224 417 tis. Sk
•	ostatné tovary a služby vo výške 157 056 tis. Sk, predovšetkým  na platby súvisiace s miestnymi silami a na úhradu poplatkov, daní a ciel.

	Schválený rozpočet na bežné transfery v kategórii 640  vo výške  300 tis. Sk bol čerpaný v sume 40 tis. Sk, na 13,33 %. Prostriedky boli vynaložené v súvislosti s odchodným, odstupným a nemocenskými dávkami zamestnancov MZV SR v zahraničí.

01.1.3.3	 -  Kultúrna reprezentácia  SR v zahraničí

Schválený  rozpočet  bežných  výdavkov   vo  výške 77 580 tis. Sk,  upravený                     na  75 407 tis. Sk  bol čerpaný v objeme  79 357 tis. Sk, na  105,24 %.

	V kategórii 610 – mzdy, platy, služobné príjmy a OOV bol schválený rozpočet                vo výške 36 000 tis. Sk, upravený na 32 972 tis. Sk a bol  čerpaný v objeme 32 709 tis. Sk,           na 99,20 %.

Vývoj priemerného mesačného platu a prepočítaného počtu zamestnancov  SI SR v roku 2005

Štvrťrok	Priemerný prepočítaný
počet zamestnancov	Priemerný mesačný
plat  (v Sk)	
I.	19	146 555	
II.	18	151 062	
III.	17	161 043	
IV.	17	156 562	
ROK 2005	17	160 338	
ROK 2004	19	135 653	

Priemerný mesačný plat dosiahol v roku 2005 výšku 160 338,-Sk, čo predstavuje nárast oproti rovnakému obdobiu minulého roka (135 653,-Sk) o 18,1 %. 

Obdobne, ako pri odvetví 01.1.3.2. – ZÚ, SM, GK,  aj tu výšku priemerného mesačného platu, v porovnaní s predchádzajúcim obdobím, ovplyvnilo uplatnenie zvýšenia   platových taríf štátnych zamestnancov, úprava stupníc platových taríf zamestnancov pri výkone práce vo verejnom záujme a zvýšenie  platových taríf štátnych zamestnancov v súvislostí so závermi služobného hodnotenia. Vyšší priemerný mesačný plat oproti funkčnej klasifikácii 01.1.3.2. je spôsobený vekovou štruktúrou štátnych zamestnancov (prevažujú vekovo starší štátni zamestnanci s vyššou odbornou praxou, ktorá má vplyv na zvýšenie platovej tarify zamestnanca, a teda aj na celkovú výšku platu).  

Schválený rozpočet poistného a príspevku do poisťovní v kategórii 620 vo výške         1 700 tis. Sk bol upravený na 1 355 tis. Sk a čerpaný vo výške 1 264 tis. Sk na 93,28  % k upravenému rozpočtu.

Schválený rozpočet na tovary a ďalšie služby v kategórii 630 vo výške 39 880 tis. Sk bol upravený na 41 080 tis. Sk a bol čerpaný vo výške 45 384 tis. Sk, na 110,48 %. Prostriedky boli vynaložené na cestovné výdavky zamestnancov slovenských inštitútov, ako aj výkonných umelcov reprezentujúcich Slovenskú republiku na podujatiach organizovaných v zahraničí,  na poplatky za všetky druhy energií a komunikačných služieb, materiálové a reprezentačné výdavky, dopravné, na rutinnú a štandardnú  údržbu budov a prevádzkových zariadení, platby za prenájom a na ostatné tovary a služby súvisiace s propagáciou Slovenskej republiky v oblasti kultúry pri usporadúvaní výstav, rôznych kultúrnych podujatí a programov.

Prečerpanie finančných prostriedkov bude zohľadnené v pridelenom rozpočte na rok 2006 znížením vo výške 50 % zo sumy prekračujúcej schválený rozpočet jednotlivých SI SR v zahraničí.

Schválený rozpočet úradov v zahraničí v kategórii 710 obstarávanie kapitálových aktív vo výške  238 000 tis. Sk bol upravený na 175 837 tis. Sk a bol čerpaný vo výške                       165 623 tis. Sk, na 94,19 %. Špecifikácia použitia kapitálových výdavkov v  zahraničí je uvedená v časti 1.2.2 materiálu.

01.2.1	-  Hospodárska pomoc rozvojovým krajinám a krajinám v procese 
                  transformácie – medzirezortný program v gestorstve MZV SR – 
                  Oficiálna rozvojová pomoc

Schválený rozpočet vo výške 70 tis. Sk v kategórii 630 na tovary a ďalšie služby  bol čerpaný vo výške 4 tis. Sk, na 5,71 %. Prostriedky boli vynaložené na bankové poplatky súvisiace s úhradami príspevkov a projektov Oficiálnej rozvojovej pomoci (ODA).

Schválený rozpočet účelových prostriedkov v kategórii 640 - bežné transfery, určených na príspevky a projekty ODA vo výške 160 661 tis. Sk, upravený rozpočtovými opatreniami na 182 661 tis. Sk, bol čerpaný na 100 %. Podrobný komentár vynaložených prostriedkov na medzirezortný program v gestorstve MZV SR – Oficiálna rozvojová pomoc  je uvedený v časti 3. materiálu.

01.2.2	-  Hospodárska pomoc smerovaná cez medzinárodné organizácie

Schválený rozpočet v objeme 140 tis. Sk v kategórii 630 na tovary a ďalšie služby bol čerpaný vo výške 155 tis. Sk, na 110 %. Prostriedky boli vynaložené na bankové poplatky súvisiace s úhradami členských príspevkov Slovenskej republiky do medzinárodných organizácií.

Schválený rozpočet účelových prostriedkov v kategórii 640-bežné transfery,  určených na poplatky za členstvo SR v medzinárodných organizáciách vo výške 390 390 tis. Sk, upravený na 405 329 tis. Sk bol čerpaný v sume 404 770 tis. Sk, na 99,86 %. Podrobný zoznam s výškou uhradených členských príspevkov v roku 2005 je uvedený v tabuľkovej časti materiálu (tabuľka č. 12).

01.3.3	-  Iné všeobecné služby (Správa účelových zariadení – SÚZA)

Schválený trasfer príspevkovej organizácii Správa účelových zariadení v zriaďovateľskej pôsobnosti MZV SR vo výške 58 000 tis. Sk bol upravený na sumu               58 649 tis. Sk (Nariadenie vlády č. 204 zo 4. mája 2005 o zvýšení stupníc platových taríf zamestnancov vo verejnom záujme). Prostredníctvom zriaďovateľa bol organizácii poskytnutý v plnej výške. 
Hodnotenie organizácie v roku 2005 je charakterizované výnosmi (vrátene transferu) vo výške 124 120 tis. Sk, nákladmi vo výške 123 885 tis. Sk, a z toho vyplývajúcim hospodárskym výsledkom vo výške 235 tis. Sk. Vlastné výnosy organizácie (bez poskytnutého príspevku) vo výške 65 471 tis. Sk plynuli z tržieb za služby SÚZA – ubytovacie, stravovacie, vzdelávacie a poradenské, z tržieb za predaný tovar a tržieb za služby v Spoločenskom dome Moskva. Náklady organizácie pozostávali z nákladov za spotrebu materiálu, energií, opravy a údržbu, cestovné, náklady na reprezentáciu, mzdové náklady vo výške 45 821 tis. Sk, sociálne náklady, poistné a príspevok do poisťovní a iné. 
K 31.12.2005 organizácia eviduje pohľadávky voči odberateľom vo výške                    1 283 tis. Sk. Organizácia k 31.12.2005 neeviduje záväzky voči dodávateľom po lehote splatnosti. Celkové záväzky do lehoty splatnosti predstavujú 1 059 tis. Sk.
Na základe splátkového kalendára ukončila SÚZA v roku 2005 úhrady do štátneho rozpočtu - pokuty za porušenie rozpočtovej disciplíny vo výške 352 tis. Sk. 

01.5.0	- Výskum a vývoj v oblasti všeobecných verejných služieb 

Rozpočet výdavkov na vedu a výskum pridelených formou dotácie v súlade                  s „Výnosom MZV SR o poskytovaní dotácií v pôsobnosti MZV SR z 13. októbra 2005                          č. 141.601/2005-SEVS“ bol schválený vo výške 5 000 tis. Sk, upravený na 4 748 tis. Sk a čerpaný na 100%.
   
V roku 2005 MZV SR vypísalo dve kolá udeľovania dotácií MZV SR pre mimovládne subjekty. V prvom bolo predložených desať projektov od troch mimovládnych subjektov. V druhom kole sa prihlásilo sedem záujemcov so 14 projektmi na 13 tém (pri jedinej téme boli dvaja záujemcovia, jeden z nich však nespĺňal formálne požiadavky stanovené Smernicou a Výnosom MZV SR).

1. kolo spolu	2.749.518,00 Sk	
2. kolo spolu	1.997.619,80 Sk	
Celkom	4.747.137,80 Sk	 

Napriek tomu, že v druhom kole sa o riešenie zadaných úloh prihlásilo viac záujemcov, neboli všetky ponúknuté témy ministerstvom ZV SR spracované. 

09.8.0  -  Vzdelávanie inde neklasifikované

Schválený rozpočet vo výške 1 500 tis. Sk  v kategórii 630  bol čerpaný v objeme           1 288 tis. Sk, na 85,87 %. Prostriedky boli vynaložené najmä na: 
•	odborné vzdelávanie štátnych zamestnancov v prípravnej štátnej službe pripravujúcich sa na vykonanie kvalifikačnej skúšky do stálej štátnej služby v zmysle nariadenia vlády SR č. 573/2002;
•	päť jazykových kurzov pre zamestnancov MZV SR (anglický jazyk pre mierne pokročilých, anglický jazyk pre stredne pokročilých, francúzsky jazyk pre mierne pokročilých, francúzsky jazyk pre stredne pokročilých, španielsky jazyk pre mierne pokročilých) + 11-mesačný kurz francúzskeho jazyka, ktorý organizoval Francúzsky inštitút v Bratislave pod garanciou Medzinárodnej agentúry pre frankofóniu; 
•	šesť turnusov počítačových školení pre zamestnancov na program EXCEL;
•	vzdelávanie vyšších predstavených (úloha vyplývajúce z Koncepcie vzdelávania štátnych zamestnancov podľa uznesenia vlády SR č. 79/2004), ktoré bolo zamerané na tímovú prácu, timemanažment, hodnotenie zamestnancov, rozvoj sociálnych a komunikačných zručností, motiváciu a štýly riadenia; vzdelávania predstavených na vyššej úrovni sa zúčastnilo 15 zamestnancov; troch turnusov na nižšej úrovni sa zúčastnilo 60 zamestnancov;
•	pilotný vzdelávací program ECDL (systém Európskych vodičských preukazov na počítače) prostredníctvom firmy E.-Vision Systems; 
•	rôzne odborné semináre, kurzy, školenia, workshopy, zamerané predovšetkým na personálnu a majetkovú agendu, mzdovú a daňovú problematiku, finančnú a rozpočtovú agendu, bezpečnosť a ochranu zdravia pri práci, problematiku cestovných náhrad, diplomatický protokol, atď.

2.	Prostriedky získané z privatizácie

Uznesením č. 738 z 15.  augusta  2001 schválila vláda  SR rozvojový  program Koncepcie externej integračnej komunikačnej stratégie SR (EIKS) v členských krajinách Európskej únie, ktorého cieľom je zvýšiť informovanosť o Slovensku v krajinách EÚ, ako aj predstaviť SR ako budúceho člena únie politicky, ekonomicky a spoločensky pripraveného na členstvo. Zároveň vláda súhlasila s použitím finančných prostriedkov Fondu národného majetku SR  na tento program v sume 40 mil. Sk. V zmysle citovaného uznesenia bol v marci r. 2002 realizovaný presun prostriedkov  FNM  na účet cudzích prostriedkov MZV SR. 

V roku 2005 bolo čerpanie prostriedkov určených na projekty EIKS vo výške                3 361 tis.  Sk. Väčšina prostriedkov EIKS bola využitá na prípravu komplexných prezentácií SR v členských a kandidátskych krajinách EÚ v súvislosti so vstupom SR do EÚ v roku 2004. Po vstupe SR do EÚ boli zostávajúce prostriedky EIKS ďalej využívané na prezentáciu SR     v členských krajinách EÚ, podporu projektov komplexnej prezentácie SR, podporu účasti SR na spoločných podujatiach súvisiacich s oslavami rozšírenia EÚ, oslavami Dňa Európy a pod.. Z prostriedkov EIKS boli pripravované a podporované aj návštevy zahraničných novinárov v SR, vydané informačné a propagačné materiály. Prezentácie boli pripravované v úzkej spolupráci MZV SR so zastupiteľskými úradmi SR v zahraničí na základe posúdenia a odsúhlasenia jednotlivých projektov Stálou pracovnou skupinou pre EIKS v rámci MZV SR.

V júli 2005 vláda SR odsúhlasila zmenu využitia časti prostriedkov EIKS v celkovej sume 800.000,- Sk na financovanie aktivít Národného konventu EÚ, ktoré boli klasifikované v kategórii 640.
	
Zostávajúca časť prostriedkov bola použitá v súlade s určeným účelom v zmysle  zmluvy s FNM a boli zaúčtované v kategórii 630.

3.	Vyhodnotenie rozpočtových programov

3.1.	Podprogram MZV SR medzirezortného programu v gestorstve MV SR – 
Ďalší rozvoj ochrany obyvateľov SR proti chemickým zbraniam do roku 2007 (08B06)

Schválený rozpočet v sume 400 tis. Sk nebol čerpaný z dôvodu nepripravenosti investičnej výstavby. MZV SR požiadalo MF SR o presun finančnej čiastky do roku 2006. Presun bol povolený. Prostriedky budú použité v roku 2006 na investičnú akciu „Rekonštrukcia filtro-ventilačného systému CO krytu v budove MZV SR Hlboká cesta 2“. 

3.2.     Medzirezortný program v gestorstve MZV SR -  
Oficiálna rozvojová pomoc (05T06)

1.   Charakteristika programu: 

Na základe uznesenia vlády SR č. 332/2002 zo dňa 3.4.2002 je MZV SR koordinátorom poskytovania slovenskej oficiálnej rozvojovej pomoci (ODA). V praxi to znamená, že MZV SR je gestorom medzirezortného programu 05T – ODA, ktorý vznikol od roku 2003 na základe metodického pokynu  MF SR o programovom rozpočtovaní. Účastníkmi programu v roku 2005 boli MZV SR, MŠ SR, MV SR, MP SR a MŽP SR.
Kľúčovým dokumentom k ODA bol Národný program oficiálnej rozvojovej pomoci na rok 2005. Tento dokument stanovuje konkrétne využitie rozpočtu, ktorý v rámci programu 05T dostáva do svojej rozpočtovej kapitoly MZV SR. Národný program ODA (NP ODA) na rok 2005 bol schválený uznesením vlády SR č. 367 zo dňa 21.5.2005. NP ODA rozdeľuje finančné prostriedky na dva komponenty:
1.	Komponent Trustový Fond UNDP
2.	Komponent Bratislava-Belehrad Fond

2. Zhodnotenie použitia rozpočtových prostriedkov vynaložených na realizáciu programu podľa účastníkov programu:

Ministerstvo zahraničných vecí SR

V roku 2005 bolo v rámci podprogramu 05T0A alokovaných pre MZV SR                     160 731 tis. Sk, ktoré boli rozpočtovými opatreniami upravené na 182 731 tis. Sk. Tie boli rozdelené nasledovne: 

1.	Trustový Fond UNDP (TF) 

•	V roku 2005 bolo do TF prevedených 102 661 tis. Sk  na financovanie projektov v 13 projektových rozvojových krajinách (Afganistan, Albánsko, Bosna a Hercegovina, Kambodža, Kazachstan, Kenská republika, Kirgizsko, Macedónsko, Mongolsko, Mozambik, Sudán, Tadžikistan a Uzbekistan). V priebehu roku 2005 bolo Riadiacim výborom TF UNDP schválených 15 projektov v celkovej hodnote 53 971 tis. Sk. 

•	Z rozpočtu NP ODA bolo vyčlenených 10 000 tis. Sk  na financovanie projektov pre Ukrajinu a Bielorusko prostredníctvom komponentu TF UNDP. V roku 2005 sa realizovali 3 projekty v celkovej hodnote 9 052 tis. Sk. 

•	Celkové prevádzkové náklady na administratívnu a kontraktačnú jednotku (ACU) pri spravovaní Trustového fondu  boli vyčíslené na 5 859 tis. Sk.

•	V roku 2005 sa z TF UNDP financovalo 12 projektov na rozvojové vzdelávanie v celkovej výške 837 tis. Sk.

Celkové čerpanie finančných prostriedkov Trustového fondu v roku 2005 bolo vo výške        69 707 tis. Sk. 

2.	Bratislava-Belehrad Fond (BBF)
•	 roku 2005 bolo na BBF alokovaných a prevedených 58 000 tis. Sk na financovanie projektov pre programovú krajinu Srbsko a Čierna Hora.

•	V priebehu roku 2005 bolo schválených 22 rozvojových projektov v celkovej hodnote 53 360 tis. Sk.

•	Prevádzkové náklady ACU na spravovanie BBF boli vyčíslené na                     4 640  tis. Sk.

Celkové čerpanie finančných prostriedkov BBF v roku 2005 bolo vo výške  53 360 tis. Sk.  

V roku 2005 boli z rozpočtovej rezervy vlády SR vyčlenené prostriedky:
•	vo výške 10 000 tis. Sk, ktoré boli použité na humanitárnu pomoc republike Srí Lanka pre oblasti postihnuté tsunami,
•	vo výške 12 000 tis. Sk, ktoré boli použité na humanitárnu pomoc v súvislosti so zemetrasením v Pakistane.

Ministerstvo školstva SR

V roku 2005 si MŠ SR uplatnilo v rámci podprogramu 05T08  prostriedky vo výške 47 615 tis. Sk ,  rozpočtovými opatreniami boli upravené na 38 518 tis. Sk.  Podstatná časť týchto prostriedkov bola čerpaná na štipendiá vládnych štipendistov a na bežné výdavky za zahraničných študentov. 
Celkové  čerpanie  programu bolo vo výške 38 441 tis. Sk na  99,8%.

Ministerstvo vnútra SR

MV SR si v rámci svojho podprogramu 05T03 vyčlenilo   4 500 tis. Sk a z rezervy vlády SR boli vyčlenené prostriedky vo výške 3 400 tis. Sk. Prostriedky MV SR čerpalo na humanitárnu pomoc oblastiam  postihnutým vlnami tsunami, na odstraňovanie následkov povodní v Rumunsku a Bulharsku a na humanitárnu pomoc v súvislosti so zemetrasením v Pakistane.
 Finančné prostriedky boli vyčerpané na 88,4 %. 

Ministerstvo životného prostredia SR 

Ministerstvo životného prostredia SR si v rámci podprogramu 05T02 vyčleňuje prostriedky v hodnote 4 100 tis. Sk na úhradu príspevkov do fondov medzinárodných organizácií a environmentálnych dohovorov – UNEP Environmentálny fond, Zverenecký fond UNEP pre Montrealsky protokol o látkach poškodzujúcich ozónovú vrstvu, UN FCCC, CITES, IUCC a Kjótsky protokol. Celková hodnota týchto príspevkov predstavovala                3 609 tis. Sk, t.j. použitie rozpočtových prostriedkov bolo na 88%.

Ministerstvo pôdohospodárstva SR

	Ministerstvo pôdohospodárstva SR má vo svojej kapitole vyčlenených 1 450 tis. Sk v rámci podprogramu 05T04. Táto čiastka bola jednorázovým príspevkom poskytnutá Výskumnému ústavu potravinárskemu na projekt  strediska FAO o údajoch v zložení potravín strednej a východnej Európy CEECFOODs. Prostriedky boli čerpané na 100%.

3.3.      Program MZV SR -  Rozvoj zahraničných vzťahov (06U)

Z programu 06U boli financované všetky výdavky spojené výlučne s činnosťou nášho rezortu tak v ústredí,  ako v zahraničí. V rámci najnižšej úrovne programovej štruktúry MZV SR v programe 06U bolo zabezpečené financovanie na prvky v nasledujúcej skladbe:

06U0101 – Diplomatická reprezentácia SR v zahraničí. Prvok zahŕňa výdavky spojené s činnosťou a prevádzkou zastupiteľských úradov, stálych misií, misií a generálnych konzulátov v zahraničí

06U0102 – Kultúrna reprezentácia SR v zahraničí. Prvok zahŕňa výdavky spojené s činnosťou a prevádzkou slovenských inštitútov v zahraničí.

06U0103 –  Reprezentácia SR v medzinárodných organizáciách. Prvok obsahuje výdavky na úhradu príspevkov do medzinárodných organizácií za členstvo SR v týchto organizáciách. Podrobný rozpis uhradených príspevkov v roku 2004 je v tabuľkovej časti materiálu.

06U0104 – OECD Paríž a iné rezorty SZ EÚ Brusel. Prvok obsahuje výdavky na zabezpečenie činnosti OECD v Paríži a výdavky pre zamestnancov iných rezortov na SZ EÚ v Bruseli.

06U0201 – Riadenie programov. Prvok obsahuje výdavky spojené s činnosťou a prevádzkou ústredia MZV SR, bežný transfer príspevkovej organizácii SÚZA a neziskovej organizácii UNESCO, na propagáciu a tlačovú činnosť, dotácie na vedu a techniku poskytnuté v zmysle Výnosu MZV SR  a tiež výdavky na vzdelávanie. 

06U0202 – Súdny spor Gabčíkovo – Nagymaros. Vzhľadom na nepokračovanie súdneho sporu v priebehu roka 2005  neboli na prvok vyčlenené finančné prostriedky. 

06U0203 – Rozvoj a prevádzka Národného Schengenského informačného systému. Prvok obsahuje výdavky na rozvoj a prevádzku systému, t.j. komunikačnej a informačnej infraštruktúry  medzi zastupiteľskými úradmi v zahraničí a ústredím.

4.	Výsledky vonkajších kontrol vykonaných v roku 2005

A)	Na základe poverenia  predsedu NKÚ SR č. 1191 zo dňa 18.09.2004, dodatku č. 1 z 25.11.2004 a dodatku č. 2 z 8.3.2005 vykonali zamestnanci NKÚ kontrolu zameranú na hospodárenie s finančnými prostriedkami a nakladenie s majetkom štátu určených na činnosť zastupiteľských úradov. Účelom kontroly bolo zistiť, či zastupiteľské úrady SR boli budované v súlade so schválenou koncepciou vlády SR, analyzovať výdavky súvisiace s prevádzkou ZÚ SR, posúdiť efektívnosť a účelnosť vynakladania finančných prostriedkov pri budovaní siete ZÚ SR, zistiť efektívnosť pri využití vlastných budov a nakladania s majetkom štátu, zistiť dosah konzulárnych služieb v jednotlivých krajinách v súvislosti s počtom zamestnancov na jednotlivých ZÚ SR.
Kontrola bola vykonaná v čase od 29.10.2004 do 24.03.2005 s prerušením na MZV SR v Bratislave a jeho vnútroorganizačných zložkách ZÚ SR vo Viedni, ZÚ SR v Berlíne a ZÚ SR v Londýne. 

Opatrenia na odstránenie zistených nedostatkov kontrolou NKÚ

1.	Vypracovať dlhodobú koncepciu plánu investičných akcií na rekonštrukciu objektov v správe MZV SR v zahraničí. Koncepciu aktualizovať každý rok v nadväznosti na rozpis rozpočtu kapitálových výdavkov MZV SR.
T: 31.8.2005, trvale 

Plnenie: Dlhodobá koncepcia plánu investičných akcií na obdobie rokov 2005 až 2010 na rekonštrukciu objektov v správe MZV SR v zahraničí bola schválená Investičnou komisiou MZV SR. 

2.	Vypracovať pasportizáciu nehnuteľného majetku MZV SR v zahraničí v členení na kancelárske, reprezentačné, bytové, technické a špeciálne plochy podľa jednotlivých zastupiteľských úradov.
 T: 30.10.2005 

Plnenie: Pasportizácia nehnuteľného majetku MZV SR v zahraničí so špecifikáciou plôch bola vypracovaná v auguste 2005 a je evidovaná na oddelení nakladania s majetkom a rozpočtu Investično-prevádzkového odboru.

3.	Vypracovať návrh na optimalizáciu využívania nehnuteľnosti v správe MZV SR v zahraničí. Na jeho základe navrhnúť odpredaj, resp. prenájom majetku s prihliadnutím na špecifické podmienky v jednotlivých krajinách. 

T: 30.11.2005

Plnenie: Optimalizácia využívania nehnuteľností s návrhom na predaj nehnuteľností bol predložený na rokovanie Investičnej komisie MZV SR v júni 2005. IK schválila návrh na predaj nehnuteľností okrem objektov rezidencií, ktorých predaj bude prehodnotený po vypracovaní kategorizácie zastupiteľských úradov Politickou sekciou MZV SR. 

4.	Vypracovať návrh kategorizácie rezidencií a rezidenčných bytov podľa jednotlivých zastupiteľských úradov, ktorá bude zohľadňovať špecifické podmienky krajín a optimalizáciu využívania nehnuteľností vo vlastníctve SR.

T: 31.10.2005 

Plnenie: Návrh na kategorizáciu ubytovania vedúcich ZÚ, SM, GK SR v zahraničí bol vypracovaný a predložený na vnútrorezortné pripomienkové konanie v júni 2005. Na základe predložených stanovísk kategorizácia rezidencií a rezidenčných bytov bude upravená a dopracovaná po vypracovaní kategorizácie zastupiteľských úradov Politickou sekciou MZV SR. 

5.	Pripraviť návrh nového postupu pri zabezpečovaní bytov pre zamestnancov MZV SR s miestom výkonu práce v zahraničí.  
T: 31.10.2005 

Plnenie: Návrh nového postupu pri zabezpečovaní bytov zamestnancov MZV SR bol upravený návrhom Dodatku č. 3 k Smernici č. 5/2001 o hospodárení so služobnými bytmi v zahraničí a Metodickým pokynom č. 1/2005 (postup pri prenájme bytov pre ZÚ SR, SZ SR pri EÚ a SD SR pri NATO v Bruseli). Dodatok č. 3 a Metodický pokyn č. 1/2005 bol predložený v októbri 2005 na vnútrorezortné pripomienkové konanie. 

6.	Vyúčtovanie investičných akcií a nákupy nehnuteľností zaraďovať do majetku najneskôr do šiestich mesiacov od finančného ukončenia investičnej akcie (t.j. po uvoľnení zádržného, vratky DPH,..)
T: trvale

Plnenie: Investičné akcie sú vyúčtovávané a zaraďované priebežne.

7.	Vypracovať novú koncepciu zabezpečenia autodopravy na ZÚ SR s cieľom optimalizovať počty služobných vozidiel v zahraničí.

T: 31. 10. 2005

Plnenie: Počet vozidiel na ZÚ sa postupne optimalizuje  na základe aktuálnej systemizácie a stanovených priorít pre jednotlivé ZÚ. Vyraďovanie vozidiel sa zabezpečuje v zmysle interných predpisov, s ohľadom na technický stav vozidiel a počet odjazdených km. V rámci novej koncepcie bola vypracovaná aktualizovaná interná smernica o autodoprave. 

8.	Zaviesť dôslednú evidenciu a finančné vyjadrenie spolupodielu sponzorov na            podujatiach ZU SR vrátane slovenských inštitútov.

T: 31.10. 2005, trvale

9.	Zaviesť dôslednú evidenciu a finančné vyjadrenie spolupodielu iných štátnych inštitúcií v SR na príprave a realizácií podujatí ZÚ SR vrátane podujatí SI.

T : 31. 10. 2005, trvale

Plnenie za body 8 a 9:  Všetky úrady zasielajú mesačne na Finančný odbor hlásenie o spolupodiele sponzorov a iných štátnych inštitúcií na podujatiach ZÚ SR a SI SR . Odbor kultúrnych stykov a krajanov zaviedol evidenciu a finančné vyjadrenie spolupodielu iných štátnych inštitúcií v SR na realizácii podujatí ZÚ SR a SI SR. Vyhodnotenie sa uskutočňuje raz ročne k 31.12.

	B)	V roku 2005 na základe poverenia podpredsedu vlády a ministra financií SR    č. MF/015785/2005-912 zo dňa 23.05.2005 a v zmysle ustanovenia § 3a ods. 1 a 2 a § 12, ods. 3 zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov bola vykonaná štátnymi zamestnancami MF SR. Kontrola bola zameraná na následnú finančnú kontrolu poskytnutia a použitia verejných prostriedkov účelovo určených na finančné zabezpečenie stretnutia prezidentov RF a USA a ich bilaterálnych rokovaní s najvyšším predstaviteľmi SR v Bratislave v dňoch                  23. – 25. februára 2005.  

Opatrenia na odstránenie zistených nedostatkov kontrolou MF SR

1.	Zabezpečiť dodržiavanie ustanovení § 19 ods. 6 zákona č. 523/2004 Z. z. o rozpočtových pravidlách verejnej správy a o zmene a doplnení neskorších predpisov. 

Termín: trvale

Plnenie: V zmysle vykonanej kontroly sa pravidelne kontroluje dodržiavanie vyššie uvedeného ustanovenia. 

2.	Zabezpečiť dodržiavanie ustanovení § 9 zákona č. 502/2001 Z. z. o  finančnej kontrole a vnútornom audite a o zmene a doplnení niektorých zákonov v znení neskorších predpisov 
Termín: trvale

Plnenie: Ustanovenia uvedeného paragrafu sa pravidelne kontrolujú poverenými zamestnancami. 

3.	Zúčtovať finančné prostriedky určené na zabezpečenie stretnutia prezidentov RF a USA podľa pokynu MF SR. 
Termín: podľa pokynu MF SR

Plnenie: Finančné prostriedky boli kapitole MZV SR viazané rozpočtovým opatrením č. 9/2005 zo dňa 14.07.2005. Zúčtovanie bolo vykonané v zmysle pokynu MF SR. 

C)	Podpredseda vlády SR a minister financií SR listom č. MF/026827/2005-91 zo dňa 08.11.2005 poveril zamestnancov MF SR výkonom následnej finančnej kontroly hospodárenia s verejnými prostriedkami so zameraním na zastupiteľské úrady SR v rokoch 2000 a 2001 na MZV SR.

Opatrenia na odstránenie zistených nedostatkov kontrolou MF SR

	Pri rozpise rozpočtu ZÚ na rok 2006 jednoznačne stanoviť záväzné a orientačné ukazovatele a dôsledne kontrolovať ich dodržiavanie.

Termín: 31.1.2006

1.	Aktualizovať tlačivá používané v rámci účtovnej agendy na MZV SR a poveriť dvoch zamestnancov EIMO (jeden pre ústredie a jeden pre zahraničie) ich pravidelnou aktualizáciou.	

Termín: 31.3.2006

2.	Formou inštrukčného listu, alebo novelou smernice MZV SR č. 36/2001 o obehu účtovných dokladov upozorniť všetky ZÚ na povinnosť účtovať výdavky v príslušnom rozpočtovom roku.		

Termín: 31.3.2006

Plnenie opatrení, uvedené pod bodmi 1., 2. a  3.  sa predpokladá až v roku 2006. 

5.	Záver

Predkladaný materiál bol vypracovaný v súlade so „Smernicou Ministerstva financií Slovenskej republiky na vypracovanie návrhov záverečných účtov rozpočtových kapitol, štátnych fondov a súhrnu výsledkov hospodárenia verejného rozpočtu za rok 2005“. Jeho obsah umožňuje získať celkový pohľad o čerpaní prostriedkov štátneho rozpočtu kapitoly Ministerstva zahraničných vecí SR v štruktúre ukazovateľov určených rezortu zákonom o štátnom rozpočte na rok 2005.

Z porovnania celkových výsledkov hospodárenia so schváleným a upraveným rozpočtom vyplýva, že rezort MZV SR v roku 2005 dodržal všetky záväzné ukazovatele štátneho rozpočtu, okrem príjmov. Z dôvodu neplnenia príjmov však rezort v plnej miere zabezpečil, v súlade s § 18, bodom c zákona č. 523/2004  Z.z. o rozpočtových pravidlách verejnej správy o zmene a doplnení niektorých zákonov, viazanie výdavkov v sume zodpovedajúcej výške neplnenia príjmov.      

 Plnenie rozpočtu príjmov bez mimorozpočtových zdrojov dosiahlo úroveň 92,02 %  a  čerpanie  rozpočtu výdavkov 99,48 %. Počas roka bola v rezorte MZV SR dodržiavaná regulácia čerpania výdavkov.

T a b u ľ k o v á    č a s ť

Obsah:

1.	Celkový prehľad príjmov a výdavkov MZV SR za rok 2005

2.	Výdavky  kapitoly MZV SR podľa ekonomickej a funkčnej klasifikácie za rok 2005

3.	Finančné operácie rozpočtovej kapitoly za rok 2005 (tabuľka nie je pre rezort MZV SR  aktuálna, preto nie je súčasťou materiálu)

4.	Záväzné ukazovatele rozpočtovej kapitoly za rok 2005

5.	Prehľad príjmov a výdavkov príspevkových organizácií podľa ekonomickej klasifikácie za rok 2005

6.	Výdavky príspevkových organizácií podľa ekonomickej a funkčnej klasifikácie za rok 2005

7.	Súvaha rozpočtových organizácií za rok 2005

8.	Súvaha príspevkových organizácií za rok 2005

9.	Výkaz ziskov a strát príspevkových organizácií za rok 2005

10.	Premietnutie rozpočtových opatrení do záväzných ukazovateľov rozpočtu MZV SR         v r. 2005

11.	Prehľad o dosiahnutých príjmoch zo správnych poplatkov za rok 2005

12.	Uhradené členské príspevky SR do medzinárodných organizácií

P r í l o h o v á   č a s ť

1.  Príloha č. 1 – Organizačná schéma MZV SR  platná k 31.12.2005